[{"text_idx": "#000001", "text": "La palestinanoj salutas rezolucion de Unuig\u0302intaj Nacioj pri la israela okupacio"}, {"text_idx": "#000002", "text": "Dum la nokto de vendredo g\u0302is sabato 31a de decembro, la G\u0302enerala Asembleo de Unuig\u0302intaj Nacioj adoptis rezolucion, kiu petas de la Internacia Kortumo de Justico en Hago, ke g\u0302i determinu \u00ab la leg\u0302ajn konsekvencojn \u00bb de la israela okupacio de la palestinaj teritorioj."}, {"text_idx": "#000003", "text": "Baloto estis salutita de la Palestina Au\u0306toritato kaj forpus\u0302ita de la nova israela registaro. La rezolucio estis adoptita per 87 voc\u0302oj poraj, 27 kontrau\u0306aj, kaj 53 sindetenoj."}, {"text_idx": "#000004", "text": "Lau\u0306 la Palestinanoj, tio estas sukceso. Ili felic\u0302ig\u0302as pri la rezolucio de UN, kiu admonas la Internacian Kortumon de Justico, ke g\u0302i determinu \u00ab la jurajn konsekvencojn de la konstanta malobservado de la rajto al memdecido de la palestina popolo fare de Israelo \u00bb."}, {"text_idx": "#000005", "text": "Tio estas signalo sendita al la nova israela registaro, ili asertas."}, {"text_idx": "#000006", "text": "\u00ab Tempo alvenis por Israelo submetig\u0302i al la leg\u0302o \u00bb, deklaris interalie Nabil Abu Roudejneh, porparolanto de la palestina prezidento Mah\u0302mud Abbas."}, {"text_idx": "#000007", "text": "Israelflanke, temas pri \u00ab morala makulo metita sur la organizaj\u0302o de Unuig\u0302intaj Nacioj \u00bb. Lau\u0306 la israela ambasadoro Gilad Erdan, \u00ab neniu internacia organizaj\u0302o povas decidi, c\u0302u la juda popolo estas okupacianto en sia propra naskig\u0302tero \u00bb."}, {"text_idx": "#000008", "text": "Kolero regas en Israelo ankau\u0306 pro la fakto, ke la rezolucio estis adoptita meze de S\u0302abato. La ministro pri fremdaj aferoj en Jerusalemo publikigos sian reagon sabaton vespere."}, {"text_idx": "#000009", "text": "Estas tamen menciite, ke Israelo intencas peti de la landoj, kiuj balotis kontrau\u0306 la rezolucio, ke ili opoziciu al tiu jug\u0302a proceduro."}, {"text_idx": "#000010", "text": "Koncerne la registaran c\u0302efon Benjamin Netanjahu kaj lian ministro-skipon, ilia unua defio estas scii, c\u0302u ili konsentos kooperi kun la Kortumo de Hago."}, {"text_idx": "#000011", "text": "Israelo: Netanjahu promesas aneksi parton de Cisjordanio, se li estos reelektita"}, {"text_idx": "#000012", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000014", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]